 Na ALEX KALAMA KAMATI ya kitaifa ya Maendeleo na Utekelezaji wa Miradi nchini, imeridhishwa na jinsi miradi ya serikali inaendelea katika eneobunge la Malindi baada ya kuzuru na kukagua miradi mbalimbali likiwemo daraja la Baricho. Wakiongozwa na katibu katika wa wizara ya Afya, Susan Mochache wanakamati walisema miradi kama ujenzi wa barabara ya Malindi-Marafa kuelekea Sosoni iko karibu kukamilika. Bi Mochache alisema daraja hilo la Baricho limefikia asilimia tisini kukamilika na ni mradi ambao umeigharimu serikali Sh2.5 bilioni. “Daraja hili litaunganisha maeneobunge ya Malindi na Magarini,” alisema Bi Mochache. Hata hivyo katibu huyo alisema daraja hilo linatarajiwa kufunguliwa kwani baadhi ya barabara za eneo hilo pamoja na upanuzi wa shughuli za kibiashara sehemu hiyo zimekamilika. “Barabara hizi zina manufaa sana kusaidia wenyeji. Rais Uhuru Kenyatta angependa kuona hizi barabara zimekamilika. Kabla ya mwezi Agosti baadhi ya miradi ambayo tumeona hapa ikiwemo barabara itakuwa imekamilika,” akaelezea matumaini Bi Mochache. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  